**Κόνιτσα 30/01/2023**

**ΔΕΛΤΙΟ ΤΥΠΟΥ**

**Ευχές Δημάρχου Κόνιτσας για τον εορτασμό των Τριών Ιεραρχών**

Στις 30 Ιανουαρίου η Εκκλησία μας τιμά τους Τρεις Ιεράρχες τους προστάτες των γραμμάτων, των τεχνών και της παιδείας.

Θεωρείται η εορτή των ελληνικών γραμμάτων, εφόσον οι Τρεις Ιεράρχες συνετέλεσαν στην ανάπτυξη της χριστιανικής διδασκαλίας σε συνδυασμό με την ανάπτυξη των αρχαίων ελληνικών γραμμάτων και αποτελούν ένα διαχρονικό πρότυπο.

Στον Ιερό Ναό του Αγίου Κοσμά του Αιτωλού τελέστηκε Θεία Λειτουργία και επιμνημόσυνη δέηση υπέρ των ψυχών των ευεργετών του Δήμου μας, που με την προσφορά τους συμβάλουν διαχρονικά στη στήριξη και ενίσχυση του εκπαιδευτικού έργου.

  Με την ευκαιρία της σημερινής γιορτής, εύχομαι σε όλους τους εκπαιδευτικούς, τους γονείς και ιδιαίτερα στους μαθητές μας υγεία, δύναμη και πρόοδο.

Χρόνια πολλά, δημιουργικά με φώτιση.

Ο Δήμαρχος Κόνιτσας

Νικόλαος Εξάρχου